Albert Okonkwo

Major (Dr.) Albert Nwazu Okonkwo bụ onye nchịkwa agha nke Ndịda-Etiti Steeti nke mba Naijiria n'oge dị mkpirikpi n'etiti afọ 1967 n'oge mgbalị iguzobe mpaghara ahụ dị ka Republic of Benin nwere onwe ya na mbido Agha Obodo Naijiria.
Okonkwo bụ Major na Biafran Army Medical Corps.
A zụrụ ya dị ka Dibịa onyibo na United Steeti, ọ lụkwara onye Amerika.

Okonkwo bụ Dibịa onyibo ma bụrụkwa CO nke Naijiria Armed Forces Medical Service na Benin tupu Agha Obodo. Na mbido agha ahụ, ọ ghọrọ otu n'ime ndị isi ndị nnupụisi kachasị elu na mpaghara Mid-West nke ndị isi nnupụụisi mechara mara dị ka Republic of Benin.

N'abalị itoolu n'ọnwa Ọgọstụ n'afọ 1967, ndị agha Biafra puku atọ gafere àkwà mmiri Niger, otu ìgwè na-aga Benin City. N'abalị iri na anọ n'ọnwa Ọgọstụ, ndị agha Biafran nọ na Enugu mara ọkwa na a họpụtara Major Okonkwo dịka onye nchịkwa agha nke mpaghara Mid-Western. Ọchịchị ọhụrụ ahụ chere mmegide sitere n'aka ọtụtụ akụkụ nke ndị bi na ya ihu.
Omume adịghị mma. Onye isi ndị agha nnwere onwe, onye Yoruba colonel aha ya bụ Victor Banjo, na ndị isi atọ e mechara chọpụta na ha na ndị agha Naijiria na-ekwurịta okwu, e kpere ha ikpe maka ịgba ọchịchị mgba okpuru ma gbuo ha site na ndị na-agba égbè na Enugu.

Ndị agha Naịjirịa gbakọtara ma gaa n'ihu n'obodo Benin n'okpuru nduzi nke Colonel Murtala Mohammed, weghachite obodo ahụ na abalị irí abụọ nke ọnwa Septemba afọ 1967. N'ụbọchị gara aga, a mara Okonkwo dị ka Gọvanọ nke "ndị na-achị onwe ha, ndị nweere onwe ha na ndị nweere ọchịchị nke Benin".
Na mgbasa ozi ya na-ekwupụta Republic of Benin nwere onwe ya, Okonkwo gbalịrị ịhazi ndị na-abụghị ndị Igbo.
Mgbe obodo ahụ dara, a na-eche na Okonkwo gbagara n'ógbè Igbo dị nso na Ubiaja.

 Edensibia 

Òtù:Ndị Igbo
Òtù:Mmadụ ndi di ndụ
Òtù: Dibịa onyibo nke ndi agha mba Naijiria